PATVITINTA

Visagino „Žiburio“ pagrindinės

mokyklos direktoriaus 2022 m.

rugpjūčio 23 d. įsakymu Nr. V-44

 2 priedas

**MAITINIMO PASLAUGOS TEIKIMO SUTARTIS 5-10 KL. MOKINIAMS**

20\_\_\_-\_\_\_-\_\_\_

Visaginas

Visagino „Žiburio“ pagrindinė mokykla, Energetikų g. 56, LT-31227, Visaginas, įmonės kodas 193170510 (toliau-Maitinimo paslaugos teikėjas), atstovaujamas direktorės ASTOS BAURAITĖS ir tėvai (globėjai, rūpintojai) (toliau-Maitinimo paslaugos gavėjas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė, adresas, telefono numeris, elektroninis paštas)

atstovaujantis vaiko\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė, klasė)

interesus, sudaro šią sutartį.

**I. SUTARTIES OBJEKTAS**

Maitinimo paslaugos teikėjas įsipareigoja maitinimo paslaugos gavėjo sūnui/ dukteriai/ globotiniui (toliau – mokiniui) teikti maitinimą pagal Lietuvos Respublikos sveikatos apsaugos ministro 2018 m. balandžio 10 d. įsakymą Nr. V-394 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“.

**II. SUTARTIES ŠALIŲ ĮSIPAREIGOJIMAI**

**1. Maitinimo paslaugos teikėjas įsipareigoja**:

1.1. sudaryti sąlygas sveikatai palankiai vaikų mitybai, užtikrinti geriausią maisto saugą ir kokybę, patenkinti vaikų maisto medžiagų fiziologinius poreikius, ugdyti sveikos mitybos įgūdžius;

1.2. užtikrinti maitinimo organizavimo patalpų higienos reikalavimus;

1.3. organizuoti maitinimą valgykloje laikantis nustatytų maisto saugos ir maisto tvarkymo reikalavimų ir sudaryti sąlygas vaikui pavalgyti;

1.4. netiekti draudžiamų maisto produktų grupių, nurodytų Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo 19 punkte;

1.5. gaminant maistą naudoti rekomenduojamus maisto produktus, nurodytus Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo 18 punkte;

1.6. atsakingai vesti įmokų už maitinimą apskaitą:

1.6.1. laiku pateikti paslaugos gavėjo nurodytu elektroninio pašto adresu kvitą už praėjusio mėnesio maitinimo paslaugas;

1.6.2. likusią / nepanaudotą sumą (jei mokinys sirgo ar dėl kitų priežasčių nedalyvavo ugdymo procese) perkelti į kitą mėnesį;

1.6.3. mokslo metų pabaigoje (arba mokiniui išvykstant iš mokyklos – mėnesio pabaigoje) nepanaudotą / likusią sumą grąžinti į mokinio tėvų (globėjų, rūpintojų) nurodytą sąskaitą (gavus tėvų, globėjų, rūpintojų) prašymą su nurodytais sąskaitos rekvizitais).

**2. Maitinimo paslaugos gavėjas įsipareigoja:**

2.1. Paslaugų kaina: pietūs su sriuba - 2,30 Eur (du eurai, 30 ct.) / pietūs be sriubos – 2,10 Eur (du eurai, 10 ct.) (toliau Tarifas).

2.2. Už maitinimą apmokėti **iki einamojo mėnesio 15 d**. pavedimu banke (mokyklos sąskaita
Nr. LT297300010164426174 AB Swedbank, banko kodas 73000). **Pavedime nurodomas mėnuo, už kurį mokamas mokestis, mokinio vardas, pavardė ir klasė.**

2.3. Apskaičiavimas: viso mėnesio maitinimo dienų skaičių dauginame iš Tarifo ir gauname viso mėnesio paslaugų kainą.

2.4. Mokiniui susirgus ar dėl kitų priežasčių nedalyvavus ugdymo procese tą pačią dieną informuoti klasės vadovą;

2.5. pateikti prašymą mokyklos buhalterijai ir nurodyti sąskaitą, į kurią pageidauja gauti likusią arba nepanaudotą sumą.

**III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

3. Sutartis sudaryta **mokslo metams**, įsigalioja nuo jos pasirašymo dienos ir galioja **iki mokslo metų pabaigos.**

4. Sutartis laikoma nutraukta vienai iš šalių pareiškus apie jos nutraukimą arba grubiai pažeidus Sutarties sąlygas:

4.1. maitinimo paslaugos teikėjas turi teisę vienašališkai nutraukti sutartį su paslaugos gavėju nurodytu laiku jam nesumokėjus už tiekiamą maitinimą;

4.2. maitinimo paslaugos gavėjas gali vienašališkai nutraukti sutartį, apie tai įspėjęs klasės vadovą prieš vieną dieną.

5. Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).

Sutarties šalių parašai:

Direktorė \_\_\_\_\_\_\_\_\_\_\_\_\_\_\_\_ Asta Bauraitė

 (parašas)

Maitinimo paslaugos gavėjas \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)